Google Assistant
Google Assistant - bu Google tomonidan ishlab chiqilgan virtual yordamchi dastur bo'lib, asosan mobil qurilmalarida mavjud. U sun'iy intellektga asoslangan. Google Assitant kompaniyaning avvalgi virtual yordamchisi Google Nowdan farqli o'laroq, ikki tomonlama suhbatlarda qatnasha oladi. Google Assistant 2016-yilning may oyida Googlening Allo xabar almashish ilovasi va uning ovozli faollashtirilgan Google Home dinamikining bir qismi sifatida ilk marta foydalanildi. Pixel va Pixel XL smartfonlarida bir muddat eksklyuziv sifatida ishlatilgandan so'ng, u 2017-yil fevral oyidan boshlab boshqa Android qurilmalarida, jumladan, uchinchi tomon smartfonlari va Android Wear (hozirgi Wear OS )da o‘rnatildi va 2017 yil may oyida iOS operatsion tizimida mustaqil dastur sifatida ommaga taqdim etildi. 2017-yil aprel oyida Assistant koʻplab qurilmalarni, jumladan, avtomobillar va aqlli uy jihozlarini qoʻllab-quvvatlash uchun kengaytirildi. Yordamchining funksionalligi uchinchi tomon ishlab chiquvchilari tomonidan ham yaxshilanishi mumkin. Foydalanuvchilar asosan Google Assistant bilan tabiiy ovoz orqali oʻzaro aloqada boʻlishadi, lekin klaviaturadan kiritish ham mumkin. Assistent savollarga javob berishi, voqealar va signallarni rejalashtirishi, foydalanuvchi qurilmasidagi sozlamalarini sozlashi, foydalanuvchining Google akkauntidagi maʼlumotlarni koʻrsatishi, oʻyin oʻynashi va boshqa ishlarga qodir. Google shuningdek, Assistant qurilma kamerasi orqali ob'ektlarni aniqlay olishi va vizual ma'lumot to'plashi hamda mahsulot xarid qilish va pul jo'natishi mumkin. 2020 yilda Google Assistant allaqachon 1 milliarddan ortiq qurilmalarda mavjud edi. Google Assistant 90 dan ortiq mamlakatlarda va 30 dan ortiq tillarda mavjud va har oyda 500 milliondan ortiq foydalanuvchi tomonidan foydalaniladi.